**Prezentarea Jubileului de 500 de ani de la Reformă şi a evenimentelor planificate – Biserica Evanghelică de Confesiune Augustană din România (B.E.C.A.R.)**

Bine aţi venit la această conferinţă de presă inedită. Inedită din patru motive:

1. Inedită fiindcă ea readuce în vizorul nostru ceea ce s-a întâmplat cu mult timp în urmă, mai exact cu 500 de ani în urmă. La 31 octombrie 1517 Martin Luther a fixat 95 de teze pe ușa bisericii din Wittenberg, protestând prin ele contra practicelor necreștine ale Bisericii Catolice de atunci si deschizând o campanie de readucere a credinței creștine pe baza clară a Sfintei Scripturi şi a credinței in Iisus Hristos ca unic Mântuitor, fără lucrarea omului. Această Reformă a avut un impact revoluționar în Europa şi în lume. Fără ea nu am avea astăzi democraţie si libertate, toleranţă religioasă, limbă maternă şi educaţie, răspundere socială şi politică, presă şi critică ş.a.m.d.

2. Inedită fiindcă ea are loc la Brașov şi nu la Sibiu sau Cluj, la sediile bisericilor protestante din Romania. De ce? Fiindcă de aici a plecat Reforma transilvăneană. Scrierile si ideile lui Martin Luther au ajuns şi în Transilvania, pe de-o parte prin negustori iar pe de altă parte prin studenții transilvăneni sași, care studiau la Wittenberg şi reveneau acasă. Johannes Honterus din Coronensis, actualul Brașov, a devenit prin scrierile sale şi hărțile cosmosului şi Transilvaniei nu doar cunoscut, dar şi renumit prin Cartea Reformei. Acesta a tipărit-o în anul 1543 aici, la Brașov, pentru care i-au fost aduse laude însuși de Luther. Cartea Reformei a stat mai târziu la baza reformei școlare si bisericești din Transilvania.

3. Inedită fiindcă are un caracter ecumenic. Reforma inițiată de Luther s-a răspândit prin alți reformatori ca Huldreich Zwingli, Johannes Calvin, Caspar Heltner sau Franz Davidis în întreaga Europa şi în Transilvania. Astfel Reforma a avut mai mulți părinți spirituali şi a dus atât la formarea Bisericii protestante şi în Transilvania: Evanghelică de Confesiune Augustană (germano-luterană), Evanghelică-luterană (maghiaro-luterană), Reformată şi Unitariană cât şi - mult mai târziu, în secolul al XX-lea - la reformarea Bisericii Catolice. Chiar şi Biserica Ortodoxă, pe atunci mai puțin formată, a profitat de pe urma Reformei, fiind pentru prima dată menţionată şi tolerată. Bisericile Protestante şi cea Catolică au fost recunoscute ca religii recepte. La Turda am sărbătorit în luna octombrie a anului trecut prima promulgare a toleranţei religioase şi conștiinței libere în Europa, care a avut loc în 1568.

4. Inedită prin motivaţia şi actualitatea ei. Așa cum creștinii de atunci s-au îndepărtat de valorile creștine şi umane precum de Sfânta Scriptură şi Hristos, de adevăr şi speranță, de cuvânt şi limba maternă, de libertate şi dreptate, de credința în Dumnezeu şi iubirea aproapelui, de comunitate şi participarea laicilor, de implicare educaţională şi socială şi astăzi aceste valori sunt puse la îndoială, sunt aduse în derâdere sau călcate în picioare în ţara noastră, în Europa şi în lume. Este binevenit să ne aducem aminte şi să învăţăm din istorie. O biserică fără reformă, o societate fără reforme este sortită pierzaniei. Precum spune Domnul Hristos: “Cine are urechi sa audă!”

Astfel BECAR comemorează si sărbătoreşte cei 500 de ani de la Reformă prin 3 mari evenimente ecumenice:

• 12 merișori si o vorba fără ocolișuri (vezi anexa)

• Sibiu – staţie pe traseul European a orașelor Reformei (67 in 19 tari) (vezi anexa)

• Brașov – Zilele Bisericii: Cu temei-creștini evanghelici în România – 3 zile găzduite împreună cu Biserica Evanghelică Lutherană – cu un program vast si trilingv, cu recepție, impulsuri biblice, slujba divină, turul Brașovului pe urmele lui Honterus, masa rotundă cu oaspeți de marcă, concert cu piese cântate în premieră si mulți invitaţi din ţara şi străinătate.

Mulțumesc gazdei – Parohiei noastre evanghelice “Honterus” şi Bisericii Negre din Brașov pentru punerea la dispoziție a spaţiului şi logisticii.

Mulțumesc celorlalte Biserici protestante pentru buna colaborare şi participare.

Va mulțumesc tuturor participanților, oaspeților si presei pentru atenția Dumneavoastră şi publicarea evenimentului cel mai important de la Rusalii încoace – 500 de ani de Reformă.

Fiți bineveniți la aniversarea noastră a tuturor si la evenimentele anunțate.

Reinhart Guib,

Episcop BECAR